# Ignasi Esteve Bosch

Ignasi Esteve Bosch (Girona, 1963) és un pintor i paisatgista català. Des des la llicenciatura en Belles Arts, el 1986, també desenvolupa tasques docents, primer a l'Estudi d'Art Fita i més tard, a l'Escola de la Dona de la Diputació de Barcelona. Ha participat en nombroses exposicions, individuals i col·lectives, nacionals i internacionals. Com a dissenyador de jardins i del paisatge, després d'obtenir el Màster d'Arquitectura del Paisatge (UPC, 2004), ha dissenyat el paisatge del Molí del Mig de Torroella de Montgrí, els patis de la Facultat de Dret de la Universitat de Girona i el paratge dels Desmais prop del llac de Banyoles, entre d'altres.
La seva pintura figurativa s'insereix, segons el crític Eudald Camps, "en territoris de ressonàncies arcàdiques i d'un mediterraneisme desacomplexat que troba en la figura humana el seu vehicle més genuí", i segons Amat las Heras es mou en "un univers oníric, ple de suggeriments visuals, d'experiències viscudes o somniades". Els seus colors blaus i taronges són molt característics.Té el seu taller a Can Gustà, un casal noble del segle xix situat a Bàscara. L'Ajuntament de Girona li té obra adquirida.

## Exposicions

Després de participar en diverses mostres d'art jove (Muestra de Arte Joven a Madrid i concurs Art Jove de la Generalitat de Catalunya el 1987) exposa en repetides ocasions a la galeria Expoart de Girona i Barcelona, així com a les fires internacionals de Niça (1988), d'Arco Madridi Cannes el 1989.

### Exposicions individuals

* Galeria Paulus (Alemanya, 1989)
* Galeria Denise Van de Velde (Bèlgica, 1991)
* Penjant, Capella de Sant Roc de Valls, 1994.
* Fundació Planells de Blanes, 2010.
* Provinences, Fundació Valvi de Girona, 2012 (conjuntament amb Merce Ibarz).
* La cambra dels símbols, Fundació Fita, 2018 (conjuntament amb Gabriel)
* De redemptione, Centre Cultural la Mercè, Girona, 2020

### Exposicions col·lectives

De les mostres col·lectives destaquen Fent una L (Girona, 1987), les biennals de Girona i Valls (1993), Hospital 106, 4t 1a (Barcelona, 1995), Trans Art (Girona i L'Havana, 1999) i la itinerant 55 urnes per la llibertat (2018), entre moltes d'altres. També ha participat en la mostra de land art Art & Gavarres, el 2020, conjuntament amb Laia Escribà.

## Publicacions

* Petit bestiari empordanès (2006): Té origen en una sèrie prèvia de cinc serigrafies amb poemes de Josep Pujol, i un annex de Pere Miquel Parés sobre les races de bestiar autòcton.
* Fites andines (2006): Article sobre el seu viatge de descoberta artística i paisatgística de la serralada andina, de sud a nord.
* El cas estrany d'en Pere Porter (2007): adaptació lliure de David Pujol d'un relat anònim del segle xvii, on s'explica el fet insòlit d'un home anomenat Pere Porter, de la vila de Tordera, que mentre vivia entrà i sortí de l'infern. Amb il·lustracions d'Ignasi Esteve i epíleg de Narcís Figueres.
* Jardins (2019): conjuntament amb Joaquim Puigvert, Rosa M. Gil i Josep Pujol, un llibre dedicat als jardins gironins.
* Llibre d'hores (2020): edició de dibuixos fets durant la pandèmia de Covid-19, el març del 2020.

## Referències

* ↑ «Artisticus». Xavier Santos. Arxivat de l'original el 21 de desembre 2019. [Consulta: 21 desembre 2019].
* ↑ Esteve, Ignasi «Fites andines, la serralada de sud a nord». Revista de Girona, 237, 8-2006, pàg. 98-106.
* ↑ Bellmunt, Jordi [et al., dir.]. Només amb la natura. Catàleg de la III Biennal Europea de Paisatge (en català i anglès). COAC - Caja de Arquitectos, 2003. ISBN 84-96185-72-9.
* ↑ Puigvert, Joaquim M. [et al]. Jardins. Diputació de Girona, 2019, p. 73 (Quaderns de la Revista de Girona, 204). ISBN 978-84-15808-81-7.
* ↑ «Ignasi Esteve: La persecució de l'Arcàdia.». Eudald Camps, 2012. [Consulta: 21 desembre 2019].
* ↑ las Heras, Amat «Ignasi Esteve». Girona Selecció, 12, 10-1992, pàg. 41-44.
* ↑ Goday, Sebastià «Ignasi Esteve, la indòcil espontaneïtat, blaus i taronges». Revista de Girona, 2015, pàg. 104-107.
* ↑ «Ignasi Esteve a Can Gustà». Bòlit. Centre d'Art Contemporani. Girona, 2014. Arxivat de l'original el 2019-12-21. [Consulta: 21 desembre 2019].
* ↑ Guia/Inventari del patrimoni municipal d'art. Girona: Museu d'Història de la Ciutat - Ajuntament de Girona, [1992], p. 189 (Textos i documents, 4). ISBN 84-86837-28-6.
* ↑ Félix Guisasola (dir.). Muestra de Arte joven, 1987 (en castellà). Madrid: Ministerio de Cultura - Instituto de la Juventud, 1987, p. 47-49. ISBN 84-505-6010-1.
* ↑ Xavier Amir. Guia Amir d'artistes plàstics. Palafrugell Art, 1987, p. 112. ISBN 84-404-0169-8.
* ↑ Art Jonction International [catàleg] (en francès), 1988.
* ↑ «Arco 89, camino del sosiego y la profesionalidad». La Vanguardia, 12-II-1989, pàg. 56.
* ↑ «Arco 89 - La oferta periférica subraya el buen momento del arte en España». El País, 12-II-1989.
* ↑ Frédéric Ballester i Pere Freixes (comissaris). Primera biennal internacional de pintura jove. "Humor i revolució", figuracions dels anys 80. Canes i Girona: Ajuntament de Girona / Ville de Cannes, 1989, p. 368-369..
* ↑ «Spanische Künstler stellen aus». Talgang [Albstadt], 21-X-1988.
* ↑ «Lucy Slock en Ignasi Esteve stellen tentoon in Galerie Van de Velde» (en neerlandès). De Voorpost, 2-VIII-1991. [Consulta: 23 desembre 2019].
* 1 2 «L'exposició-muntatge d'Ignasi Esteve sorprèn tots els assistents en el moment de la inauguració». El Vallenc, 21-I-1994, pàg. 24.
* ↑ «Agenda d'activitats». Blanes al dia, 16- IV- 2010. [Consulta: 23 desembre 2019].
* ↑ «El 9 de maig la Fundació Valvi inaugura Provinences d'Ignasi Esteve i Mercè Ibarz». Bonart. [Consulta: 21 desembre 2019].
* ↑ «Provinences, exposició d'Ignasi Esteve i Mercè Ibarz». Josep Pujol, 20-V-2012. [Consulta: 21 desembre 2019].
* ↑ «La cambra dels símbols. Gabriel - Ignasi Esteve». Diari de Girona, 2018. [Consulta: 21 desembre 2019].
* ↑ Pujol i Coll, Josep. «De redemptione, d'Ignasi Esteve».
* ↑ Camps, Eudald. «La redempció de Robinson».
* ↑ «Hospital 106, 4rt 1a». Isabel Banal, 2005. [Consulta: 23 desembre 2019].
* ↑ Transart [catàleg de l'exposició]. Girona: Ajuntament de Girona / Museu de l'Empordà, 1999, p. 34-35.
* ↑ «Urnes d'un art lliure». El Punt Avui, 18-V-2018. [Consulta: 21 desembre 2019].
* ↑ «Art & Gavarres».
* ↑ Esteve i Bosch, Ignasi; Pujol i Coll, Josep. Petit bestiari empordanès. Bàlec edicions.
* ↑ Esteve i Bosch, Ignasi «Fites andines, la serralada de sud a nord». Revista de Girona, juliol-agost 2006, pàg. 98-106.
* ↑ Pujol, David. El cas estrany d'en Pere Porter. Girona: Bàlec Llibres, 2007.
* ↑ Esteve i Bosch, Ignasi; Gil, Rosa M.; Puigvert,, Joaquim M.; Pujol, Josep. Jardins. Diputació de Girona, 2019 (Quaderns de la Revista de Girona, 204).
* ↑ Esteve i Bosch. Llibre d'hores. Barcelona: Enciclopèdia Catalana, 2020 (Bridge). ISBN 978-8418253003.

## Enllaços externs

* Bloc d'Ignasi Esteve
* Pàgina web personal